## Pravilnik o legitimaciji inspektora za slatkovodno ribarstvo

### NN 13/1991 (21.3.1991.), Pravilnik o legitimaciji inspektora za slatkovodno ribarstvo

# MINISTARSTVO POLJOPRIVREDE I ŠUMARSTVA

Na temelju članka 56. stavka 2. Zakona o slatkovodnom ribarstvu ("Narodne
novine", br. 18/86, 43/86 i 34/89) ministar poljoprivrede i šumarstva
donosi

## PRAVILNIK

### o legitimaciji inspektora za slatkovodno ribarstvo

Članak 1.

Svojstvo inspektora za slatkovodno ribarstvo (u daljem tekstu: inspektor)
utvrđuje se posebnom legitimacijom (u daljem tekstu: legitimacija).

Članak 2.

Legitimaciju izdaje :

- za republičkog inspektora, Ministarstvo poljoprivrede i šumarstva;

- za općinskog inspektora, općinski organ uprave nadležan za poslove
slatkovodnog ribarstva.

Članak 3.

Obrazac legitimacije s odgovarajućim sadržajem tiskan je uz ovaj pravilnik
i čini njegov sastavni dio.

Veličina legitimacije je 95 x 65 mm.

Korice legitimacije su polutvrde i s vanjske strane presvučene kožom
tamnoplave boje.

Članak 4.

Legitimacija vrijedi od dana njezina izdavanja do prestanka ovlaštenja
za obavljanje inspekcijskih poslova.

Članak 5.

Inspektor koji je razriješen dužnosti inspektora dužan je vratiti legitimaciju
organu uprave koji ju je izdao s danom razrješenja.

Članak 6.

U slučaju nestanka legitimacije, inspektor je dužan odmah, a najkasnije
u roku tri dana od nestanka legitimacije o tome obavijestiti organ uprave
koji ju je izdao.

Članak 7.

Organ uprave koji izdaje legitimaciju vodi evidenciju o izdanim i vraćenim
legitimacijama.

Članak 8.

Zamjena legitimacija izdanih po dosadašnjim propisima izvršit će se
u roku 30 dana od dana stupanja na snagu ovoga pravilnika.

Članak 9.

Danom stupanja na snagu ovoga pravilnika prestaje važiti Pravilnik o
legitimaciji ribarskog inspektora ("Narodne novine", br. 3/83
i 41/86).

Članak 10.

Ovaj pravilnik stupa na snagu osmoga dana nakon objave u "Narodnim
novinama"

Klasa: 011-02/91-01/9

Zagreb, 15. veljače 1991.

Ministar poljoprivrede i šumarstva

**Ivan Tarnaj, dipl. ing., v. r.**

```
___________________________________________________

GRB REPUBLIKE
HRVATSKE

REPUBLIKA HRVATSKA

LEGITIMACIJA
INSPEKTORA ZA SLATKOVODNO
RIBARSTVO

_______________________________________________________
Prva strana legitimacije
(tamnoplava koža)

_______________________________________________________________

________________________________
(naziv organa koji je izdao legitimaciju)
Broj______________

LEGITIMACIJA
INSPEKTORA ZA SLATKOVODNO
RIBARSTVO
___________________

fotografija 35 x 30

______________

                                        ___________
                                        (ime i prezime)

_____________________
(potpis imaoca legitimacije)

Legitimacija vrijedi do opoziva
__________________________________________________________________
Druga strana legitimacije

_______________________________________________________

OVLAŠTENJE

______________________________ inspektor za slatkovodno ribarstvo ovlašten je da u okviru svoje nadležnosti obavlja nadzor nad izvršavanjem zakona i drugih propisa od strane poduzeća, drugih pravnih osoba i pojedinaca iz oblasti slatkovodnog ribarstva.

Datum________
U____________

                                        M.P.
                                                                ________________
                                                                (potpis rukovodioca)

____________________________________________________________
Treća strana legitimacije

_______________________________________________________

_______________________________________________________
Zadnja strana legitimacije
(tamnoplava koža) prazna

```

Pravilnik, NN 13/1991-373
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)